John Lie
Laksamana Muda TNI (Purn.) John Lie atau nan labiah dikana sabagai Jahja Daniel Dharma (lahia di Menado, Celebes, Hindia Balando, 21 Maret 1911 - maningga di Jakarta, Indonesia, 27 Agustus 1988 pado umua 77 taun) adolah saurang perwira tinggi di Tentara Nasional Indonesia Angkatan Laut dari etnis Tionghoa jo Pahlawan Nasional Indonesia.
Baliau lahia dari pasangan suami isteri Lie Kae Tae jo Oei Tjeng Nie Nio. Ayahnyo (Lie Kae Tae) nan punyo perusahaan pangangkutan Vetol (Veem en transportonderneming Lie Kay Thai). Sarupo nan dicaritoan dek Rita Tuwasey Lie—keponakan John Lie—pado umua 17 tahun John Lie kabur ka Batavia dek nio manjadi pelaut. Di kota ko baliau ikuik kursus navigasi sambia manjadi buruh pelabuhan. Sasudah tu John Lie manjadi klerk mualim III di kapa Koninklijk Paketvaart Maatschappij, parusahaan pelayaran Balando. Pado 1942, John Lie batugas di Khorramshahr, Iran, jo dapek pandidikan militer. Katiko Perang Dunia II barakhia jo Indonesia merdeka, baliau bagabuang jo Kesatuan Rakyat Indonesia Sulawesi (KRIS) sabalun akhianyo ditarimo di Angkatan Laut RI. Mulonyo baliau batugas di di Cilacap, Jawa Tengah, jo pangkek kapten. Di pelabuhan ko balau berhasil mambarasiahan ranjau nan ditanam Japang untuak maadoki pasukan Sekutu. Dek jasonyo tu, pangkek baliau dinaiakan manjadi Mayor. Salanjuiknyo baliau mamimpin misi menembus blokade Balando guno maandokan sanjato, bahan pangan, jo nan lainnyo. Daerah operasinyo maliputi Singapura, Penang, Bangkok, Rangoon, Manila, jo New Delhi.
Kahidupan pribadi[suntiang | suntiang sumber]
Kesibukannyo dalam perjuangan mambuek baliau baru manikah di umua 55 tahun jo Pdt. Margaretha Dharma Angkuw. Pada 30 Agustus 1966 John Lie mangganti namonyo jo Jahja Daniel Dharma.
Baliau maningga dunia dek karano Stroke pado 27 Agustus 1988 dan dimakaman di Taman Makam Pahlawan Kalibata, Jakarta. Dek sagalo tando jaso jo pangabdiannyo, baliau dianugerahi Bintang Mahaputera Utama dek Presiden Soeharto pado 10 November 1995, Bintang Mahaputera Adipradana jo gelar Pahlawan Nasional dek Presiden Susilo Bambang Yudhoyono pado 9 November 2009.
Ado sajumlah buku jo liputan takaik baliau :
- “Guns—And Bibles—Are Smuggled to Indonesia”, yang terbit pada 26 Oktober 1949, oleh Roy Rowan, wartawan majalah Life.
- "John Lie Penembus Blokade Kapal-kapal Kerajaan Belanda" yang terbit pada 1988, oleh Solichin Salam.
- "Dari Pelayaran Niaga ke Operasi Menembus Blokade Musuh Sebagaimana Pernah Diceritakannya Kepada Wartawan" yang dimuek dalam buku "Memoar Pejuang Republik Indonesia Seputar 'Zaman Singapura' 1945-1950" karya Kustiniyati Mochtar terbitan Gramedia Pustaka Utama, 2002.
- "Memenuhi Panggilan Ibu Pertiwi: Biografi Laksamana Muda John Lie" (2008), nan ditabikan dek Penerbit Ombak, Yogyakarta dan Yayasan Nabil, oleh M Nursam.
Tando Jaso[suntiang | suntiang sumber]
Rujuakan[suntiang | suntiang sumber]
- ↑ "MERAYAKAN ULTAH KE-70 JOHN LIE" (dalam bahasa Inggris). Diakses tanggal 2021-10-24.
- ↑ Daftar WNI Yang Memperoleh Tanda Kehormatan Bintang Mahaputera Tahun 2004 - Sekarang. https://cdn.setneg.go.id/_multimedia/document/20200107/4404daftar_penerima_bintang_mahaputera_tahun_2004-sekarang.pdf. Diakses pado 25 Agustus 2021.
- ↑ Daftar WNI yang Mendapat Tanda Kehormatan Bintang Mahaputera tahun 1959 s.d. 2003. https://cdn.setneg.go.id/_multimedia/document/20180910/41462-Bintang_Mahaputera_tahun_1959-2003.pdf. Diakses pado 4 Oktober 2021.
umb_Latn min_Latn min_Latn min_Latn min_Latn min_Latn min_Latn ind_Latn ind_Latn ind_Latn min_Latn min_Latn min_Latn bjn_Latn ind_Latn zsm_Latn